CELEX: 32017R0140
Language: ro
Date: 2017-01-26 00:00:00
Title: Regulamentul (UE) 2017/140 al Comisiei din 26 ianuarie 2017 de desemnare a laboratorului de referință al UE pentru boli cauzate de virusurile Capripox (dermatoza nodulară contagioasă și variola ovină și caprină), de stabilire a responsabilităților și a sarcinilor suplimentare atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului (Text cu relevanță pentru SEE. )

27.1.2017   
            
            
               RO
            
            
               Jurnalul Oficial al Uniunii Europene
            
            
               L 22/10
            
         REGULAMENTUL (UE) 2017/140 AL COMISIEI
   din 26 ianuarie 2017
   de desemnare a laboratorului de referință al UE pentru boli cauzate de virusurile Capripox (dermatoza nodulară contagioasă și variola ovină și caprină), de stabilire a responsabilităților și a sarcinilor suplimentare atribuite laboratorului respectiv și de modificare a anexei VII la Regulamentul (CE) nr. 882/2004 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatele (5) și (6),
   întrucât:
   
               (1)
            
            
               Regulamentul (CE) nr. 882/2004 prevede sarcinile, atribuțiile și cerințele generale ale laboratoarelor de referință ale UE pentru produsele alimentare, hrana pentru animale și sănătatea animală. Laboratoarele de referință ale UE pentru sănătatea animală și animale vii sunt enumerate în secțiunea II din anexa VII la regulamentul menționat.
            
         
               (2)
            
            
               Nu există încă un laborator de referință al UE pentru bolile cauzate de virusurile Capripox (dermatoza nodulară contagioasă și variola ovină și caprină). Laboratoarele de referință ale UE ar trebui să acopere domeniile legislației privind hrana pentru animale, produsele alimentare și sănătatea animală în care sunt necesare rezultate analitice și diagnostice precise. În cazul focarelor de boli provocate de virusuri Capripox este nevoie de rezultate analitice și diagnostice precise.
            
         
               (3)
            
            
               La 30 iunie 2016, Comisia a lansat o cerere de candidaturi pentru selectarea și desemnarea unui laborator de referință al UE în domeniul bolilor provocate de virusurile Capripox (dermatoza nodulară contagioasă și variola ovină și caprină). Laboratorul selectat, „Veterinary and Agrochemical Research Centre – CODA-CERVA” (Centrul de cercetări veterinare și agrochimice – CODA-CERVA) ar trebui să fie desemnat ca laborator de referință al UE în domeniul bolilor provocate de virusurile Capripox (dermatoza nodulară contagioasă și variola ovină și caprină).
            
         
               (4)
            
            
               Pe lângă funcțiile și atribuțiile generale stabilite la articolul 32 alineatul (2) din Regulamentul (CE) nr. 882/2004, laboratorului selectat ar trebui să i se atribuie anumite sarcini și responsabilități specifice.
            
         
               (5)
            
            
               Prin urmare, secțiunea II din anexa VII la Regulamentul (CE) nr. 882/2004 ar trebui modificată în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Laboratorul „Veterinary and Agrochemical Research Centre – CODA-CERVA” din Bruxelles, Belgia, este desemnat ca laborator de referință al Uniunii (UE) în domeniul bolilor provocate de virusurile Capripox (dermatoza nodulară contagioasă și variola ovină și caprină).
   Responsabilitățile și sarcinile suplimentare atribuite acestui laborator sunt prevăzute în anexă.
   Articolul 2
   În secțiunea II din anexa VII la Regulamentul (CE) nr. 882/2004 se adaugă punctul 19 după cum urmează:
   
      
                  „19.
               
               
                  Laborator de referință al UE pentru bolile cauzate de virusurile Capripox (dermatoza nodulară contagioasă și variola ovină și caprină)
                  
                              Veterinary and Agrochemical Research Centre – CODA-CERVA
                           
                        
                              Operational Directorate Viral Diseases
                           
                        
                              Unit Vesicular and Exotic Diseases
                           
                        
                              Groeselenberg 99
                           
                        
                              1180 Bruxelles
                           
                        
                              Belgia”.
                           
                        
            
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 ianuarie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 165, 30.4.2004, p. 1.
   
      ANEXĂ
      
         Responsabilități și sarcini ale laboratorului de referință al UE pentru boli cauzate de virusurile Capripox (dermatoza nodulară contagioasă și variola ovină și caprină)
      
      Pe lângă funcțiile și atribuțiile generale ale laboratoarelor de referință ale UE din sectorul sănătății animale, prevăzute la articolul 32 alineatul (2) din Regulamentul (CE) nr. 882/2004, laboratorul de referință al UE pentru boli cauzate de virusurile Capripox (dermatoza nodulară contagioasă și variola ovină și caprină) are următoarele responsabilități și sarcini:
      
                  1.
               
               
                  
                     Să asigure legătura dintre laboratoarele naționale ale statelor membre și să propună metode optime care să permită diagnosticarea bolilor provocate de virusurile Capripox (dermatoza nodulară contagioasă și variola ovină și caprină) în efectivul de animale, în special prin:
                  
                  
                              (a)
                           
                           
                              realizarea caracterizării genomice, efectuarea analizei filogenetice (relația cu alte tulpini ale aceluiași virus) și stocarea tulpinilor de virusuri Capripox pentru a facilita serviciile de diagnosticare din Uniune și, în cazurile în care este relevant și necesar, de exemplu, pentru urmărirea situației epidemiologice sau verificarea diagnosticului;
                           
                        
                              (b)
                           
                           
                              constituirea și menținerea unei colecții actualizate de tulpini și tipuri de virusuri Capripox și de seruri specifice și alți reactivi necesari pentru diagnosticarea bolilor atunci când sau dacă sunt disponibili;
                           
                        
                              (c)
                           
                           
                              armonizarea diagnosticului și asigurarea calității testării în cadrul Uniunii prin organizarea și efectuarea periodică de teste comparative între laboratoare și de exerciții externe de asigurare a calității în ceea ce privește diagnosticarea bolilor respective la nivelul Uniunii și prin transmiterea periodică a rezultatelor testelor de acest gen Comisiei, statelor membre și laboratoarelor naționale desemnate pentru diagnosticarea bolilor respective;
                           
                        
                              (d)
                           
                           
                              colectarea cunoștințelor de specialitate cu privire la bolile respective, pentru a le permite diagnosticarea diferențială rapidă, în special, față de alte boli virale relevante;
                           
                        
                              (e)
                           
                           
                              efectuarea de studii de cercetare în vederea elaborării unor metode îmbunătățite de control al bolii în colaborare cu laboratoarele naționale desemnate pentru diagnosticarea bolilor respective, după cum s-a convenit cu Comisia;
                           
                        
                              (f)
                           
                           
                              consilierea Comisiei în privința aspectelor științifice legate de virusurile Capripox și, în special, privind selectarea și utilizarea tulpinilor vaccinale de virusuri Capripox.
                           
                        
            
                  2.
               
               
                  
                     Să sprijine funcțiile laboratoarele naționale ale statelor membre desemnate pentru diagnosticarea bolilor provocate de virusurile Capripox (dermatoza nodulară contagioasă și variola ovină și caprină), în special prin:
                  
                  
                              (a)
                           
                           
                              depozitarea și furnizarea serurilor standard și a altor reactivi de referință, cum ar fi virusuri, antigeni inactivați sau linii celulare, către respectivele laboratoare în vederea standardizării testelor de diagnosticare și a reactivilor utilizați în fiecare stat membru, în cazul în care sunt necesare identificarea agentului și/sau utilizarea testelor serologice;
                           
                        
                              (b)
                           
                           
                              sprijinirea în mod activ a diagnosticării bolilor în legătură cu suspiciunea și cu confirmarea apariției unor focare în statele membre prin primirea de tipuri de virusuri Capripox în scopul confirmării diagnosticului, al caracterizării virusului, precum și în vederea contribuirii la investigații și studii epidemiologice. Comunicarea fără întârziere a rezultatelor acestor activități Comisiei, statelor membre și laboratoarelor naționale desemnate pentru diagnosticarea bolilor respective.
                           
                        
            
                  3.
               
               
                  
                     Să furnizeze informații și să desfășoare activități de formare suplimentare, în special prin:
                  
                  
                              (a)
                           
                           
                              facilitarea asigurării de activități de formare, de cursuri și ateliere de formare și de actualizare a cunoștințelor destinate laboratoarelor naționale desemnate pentru diagnosticarea bolilor cauzate de virusurile Capripox și experților în diagnosticul de laborator cu scopul de a armoniza tehnicile de diagnostic pentru bolile respective pe întreg teritoriul Uniunii;
                           
                        
                              (b)
                           
                           
                              participarea la forumuri internaționale consacrate, în special, standardizării metodelor analitice pentru aceste boli și punerii lor în aplicare;
                           
                        
                              (c)
                           
                           
                              colaborarea cu laboratoarele competente relevante din țări terțe în care bolile respective sunt predominante în ceea ce privește metodele de diagnostic pentru bolile cauzate de virusurile Capripox;
                           
                        
                              (d)
                           
                           
                              revizuirea, cu ocazia reuniunii anuale a laboratoarelor naționale desemnate în vederea diagnosticării bolilor cauzate de virusurile Capripox, a cerințele relevante de testare stabilite în Codul sanitar pentru animale terestre și în Manualul de teste de diagnostic și vaccinuri pentru animale terestre ale Organizației Mondiale pentru Sănătatea Animalelor (OIE);
                           
                        
                              (e)
                           
                           
                              acordarea de asistență Comisiei la revizuirea recomandărilor OIE incluse în Codul sanitar pentru animale terestre și din Manualul de teste de diagnostic și vaccinuri pentru animale terestre;
                           
                        
                              (f)
                           
                           
                              preocuparea de a se informa cu privire la progresele realizate în domeniul epidemiologiei bolilor cauzate de virusurile Capripox.